section_heading: Karijera
paragraph_text: Na Grand Slam turnirima debitira 1997. godine na Australian Openu, a svoju prvu pobjedu na Grand Slamu zabilježila je na Roland Garrosu iste godine. Ozljeda ramena nakon US Opena udaljila ju je od tenisa do kraja godine. Godine 1998. od značajnijih rezultata zabilježila je samo polufinala Bola i Pattaye. Godine 1999. igra isključivo na WTA turnirima. Igrala je finale Hertogenboscha (izgubila od Brandi u 3 seta) i Portschacha (poraz od Habsudove). Kao 82. tenisačica svijeta, te godine postaje prvi hrvatski teniski reket. Godine 2000. osvojila je svoj prvi WTA turnir. Bio je to Gold Coast. Iste godine osvaja i Strasbourgi probija se među prvih 20 igračica svijeta.